recursal/SuperWikiNEXT-32B huggingface dataset:
এই নিবন্ধটি সফটওয়্যার কোম্পানি সম্পর্কে। অন্য ব্যবহারের জন্য রেড হ্যাট (দ্ব্যর্থতা নিরসন) দেখুন।

**রেড হ্যাট ইনকর্পোরেটেড** (ইংরেজি: Red Hat, Inc.) একটি আমেরিকান বহুজাতিক সফটওয়্যার কোম্পানি, যারা এন্টারপ্রাইজ কমুনিটিতে ওপেন সোর্স সফটওয়্যার সরবরাহ করে থাকে। ১৯৯৩ সালে গঠিত এ কোম্পানির সদর দপ্তর রলে, উত্তর ক্যারোলিনায় অবস্থিত। তবে বিশ্বব্যাপী তাদের অফিস রয়েছে। 

রেড হ্যাট তাদের এন্টারপ্রাইজ অপারেটিং সিস্টেম রেড হ্যাট এন্টারপ্রাইজ লিনাক্সের মাধ্যমে বিস্তৃত হয়। এছাড়াও তাদের রেড হ্যাট ভার্চুয়ালাইজেশন নামের একটি পণ্যও রয়েছে। সাথে সাথে রেড হ্যাট স্টোরেজ, অপারেটিং সিস্টেম প্ল্যাটফরম, মিডলওয়্যার, এপ্লিকেশন, ব্যবস্থাপনা পণ্য ও সমর্থন, প্রশিক্ষণ এবং পরামর্শ প্রদান করে।

রেড হ্যাট অনেকগুলো ফ্রি সফটওয়্যার প্রকল্প গঠন, রক্ষণাবেক্ষণ করে ও সেগুলোতে অবদান রাখে। অনেকগুলো মালিকানাধীন সফটওয়্যার পণ্যের কোডবেস মার্জারের মাধ্যমে মালিকানা অর্জন করে এবং পরবর্তীতে ওপেন সোর্স লাইসেন্সের অধীনে সেগুলো প্রকাশ করে। মার্চ ২০১৬-এর হিসাব অনুযায়ী[হালনাগাদ], ইনটেলের পরে রেড হ্যাটই লিনাক্স কার্নেল ৪.১৪ সংস্করণের সবচেয়ে বড় করপোরেট অবদানকারী।

ব্যবসায় পদ্ধতি
---------------

রেড হ্যাট পেশাদার ওপেন সোর্স ব্যবসা মডেল অনুসরণ করে পরিচালিত হয়, যার মধ্যে সাবস্ক্রিপশন ভিত্তিক গ্রাহক সেবা, একটি কমুনিটির মশ্যে ডেভেলপমেন্ট ও ওপেন সোর্স সফটওয়্যার উন্নয়ন অন্তর্ভুক্ত। যাতে অন্য প্রোগ্রামাররা আরও নতুন কিছু সংযুক্ত করতে পারে ও উন্নয়ন করতে পারে, তাই মূলত তারা ওপেন সোর্স সফটওয়্যার প্রকাশ করে।

রেড হ্যাট ওপেন সোর্স সফটওয়্যার পণ্য ব্যবহার করার জন্যে প্রয়োজনীয় সেবা, প্রশিক্ষণ ও ইন্টিগ্রেশন সেবা বিক্রি করে। গ্রাহকরা ২৪/৭ ভিত্তিতে সেবা ও রেড হ্যাট নেটওয়ার্কের মত সেবা পেতে একবারই মূল্য পিরিশোধ করে।

সেপ্টেম্বর ২০১৪ সালে, যাইহোক, প্রধান নির্বাহী কর্মকর্তা জিম হোয়াইটহার্স্ট ঘোষণা করেন যে, রেড হ্যাট ক্লায়েন্ট সার্ভার থেকে ক্লাউড মোবাইলে স্থানান্তরিত হতে যাচ্ছে।

রিচ বাইনাম, রেড হ্যাটের আইনি দলের একজন সদস্য, দাবি করেন লিনাক্সের এ সফলতা ও দ্রুত উন্নয়নের পেছনে রেড হ্যাট সহ অন্যান্য ওপেন সোর্স ব্যবসা ব্যবস্থার অবদান রয়েছে।

বহিঃসংযোগ
---------

1. ↑  "Finance.yahoo.com"। finance.yahoo.com। সংগ্রহের তারিখ অক্টোবর ১৪, ২০১৭।
2. ↑  "Investor FAQs"।
3. ↑  "Corporate Facts"। redhat.com। সংগ্রহের তারিখ আগস্ট ২৬, ২০০৬।
4. ↑  Corbet, Jonathan (অক্টোবর ২০, ২০১৭)। "A look at the 4.14 development cycle"। LWN.net। সংগ্রহের তারিখ ডিসেম্বর ২০, ২০১৭।
5. ↑  "Red Hat Selects Genesys Cloud Contact Center Tool to Transform Customer Experience"।
6. ↑  Vaughan-Nichols, Steven J. (সেপ্টেম্বর ২২, ২০১৪)। "Red Hat CEO announces a shift from client-server to cloud computing"। ZDNet.com।
7. ↑  Asay, Matt। "The Red Hat business model, Part II"। *InfoWorld* (ইংরেজি ভাষায়)। সংগ্রহের তারিখ আগস্ট ২৭, ২০১৭।
**ভারতীয় সেনা দিবস** প্রতি বছর ১৫ জানুয়ারি তারিখে পালন করা হয়। ১৯৪৯ সালের ১৫ জানুয়ারি তারিখে ভারতীয় সেনার প্রথম কমান্ডার ইন চীফ কন্দনডেরা এম. কারীয়াপ্পা (তখনকার লেফটেনেন্ট জেনারেল) অন্তিম ব্রিটিশ কমান্ডার ইন চীফ জেনারেল স্যার ফ্রান্সিস বুটচারের থেকে কার্য্যভার গ্রহণ করেছিলেন। পরে তিনি ভারতের ফিল্ড মার্শাল পদে উন্নীত হয়েছিলেন। এই দিবস বিভিন্ন সেনার কার্য্যালয়ের সঙ্গে জাতীয় রাজধানী দিল্লীতে বিভিন্ন অনুষ্ঠান এবং প্যারেড অনুষ্ঠিত করে পালন করা হয়। সেনা দিবস কেন্দ্রীয় ভাবে ইন্ডিয়া গেট-এর কাছে থাকা অমর জওয়ান জ্যোতিতে কেন্দ্রীয় ভাবে উদ্‌যাপন করা হয়। এই দিবস দেশের জন্য নিজের প্রাণ আহুতি দেয়া সকল শহিদ সেনাদের শ্রদ্ধা নিবেদন করতে অনুষ্ঠিত করা হয়। কে. এম. কারীয়াপ্পা ১৯৪২ সালে ইউনিত এটাক কমান্ড দিতে যোগ্য বলে বিবেচিত হওয়া প্রথম ভারতীয় সেনার কর্মচারী ছিলেন।

ইতিহাস
------

১৯৪৭ সালের ১৫ আগস্ট তারিখে ভারত স্বাধীনতা লাভ করার পরে সমগ্র দেশে দেশ বিভাজন এবং শরণার্থীর আগমনের জন্য এক উত্তপ্ত পরিস্থিতির সৃষ্টি হয়েছিল। এর ফলে ভারতের বিভিন্ন প্রশাসনিক সমস্যা মাথাচাড়া দিয়ে ওঠায় ভারতীয় সেনা এগিয়ে আসে। এরপর দেশ বিভাজনের পর শান্তি শৃঙ্খলা বজায় রাখতে এক বিশেষ কমান্ডের গঠন করা হয়। কিন্তু সেইসময় ভারতীয় সেনার অধ্যক্ষ ব্রিটিশ ছিল। ১৯৪৯ সালের ১৫ জানুয়ারি তারিখে প্রথমবার কে. এম. কারীয়াপ্পা স্বাধীন ভারতের প্রথম ভারতীয় সেনা অধ্যক্ষ হন। সেই সময়ে ভারতীয় সেনায় প্রায় দুই লাখ সৈন্য ছিল। তার আগে এই পদের কমান্ডার জেনারেল রয় ফ্রান্সিস বুটচার ছিলেন। তখন থেকে প্রতি বছর ১৫ জানুয়ারি তারিখে সেনা দিবস পালন করা হয়।

তথ্যসূত্র
---------

1. ↑  Team, Editorial (২০১৮-০১-০৮)। "Indian Army Day"। *SSBToSuccess* (ইংরেজি ভাষায়)। সংগ্রহের তারিখ ২০১৮-০১-১১।
2. 1 2 3  Verma, Bharat; Hiranandani, GM; Pandey, BK (২০১৩)। *Indian Armed Forces* (ইংরেজি ভাষায়)। Atlanta: Lancer Publishers LLC। পৃষ্ঠা 31। আইএসবিএন 9781935501732। সংগ্রহের তারিখ ১৫ জানুয়ারি ২০১৮।
3. ↑  "India Celebrates Army Day, Know Important Facts About Indian Army" (अंग्रेजी ভাষায়)। india.com। সংগ্রহের তারিখ 15 जनवरी 2018।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "सेना दिवस: आज ही के दिन 'आजाद' हुई थी आर्मी, 2 लाख थे सैनिक"। आज तक। সংগ্রহের তারিখ 15 जनवरी 2018।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
5. ↑  चेंगप्पा, बिडंदा (१५ जनवरी २०१८)। "Indian Army transitions" (अंग्रेजी ভাষায়)। बंगलुरु: दक्कन हेराल्ड। সংগ্রহের তারিখ १५ जनवरी २०१८।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)উদ্ধৃতি শৈলী রক্ষণাবেক্ষণ: অচেনা ভাষা (link)
**ব্যারি ডগলাস মিলবার্ন** (ইংরেজি: Barry Milburn; জন্ম: ২৪ নভেম্বর, ১৯৪৩) ডুনেডিন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬৯ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ব্যারি মিলবার্ন**।

প্রথম-শ্রেণীর ক্রিকেট
---------------------

১৯৬৩-৬৪ মৌসুম থেকে ১৯৮২-৮৩ মৌসুম পর্যন্ত ব্যারি মিলবার্নের প্রথম-শ্রেণীর খেলোয়াড়ী জীবন চলমান ছিল। নিচেরসারির ডানহাতি ব্যাটসম্যান ব্যারি মিলবার্ন দক্ষ উইকেট-রক্ষক হিসেবে অগ্রসর হয়েছিলেন। ১৯৬৩ থেকে ১৯৮৩ সময়কালে ওতাগো দলের পক্ষে উইকেট-রক্ষকের দায়িত্ব পালন করেছেন।

১৯৭৩-৭৪ মৌসুম শেষে প্রথম-শ্রেণীর ক্রিকেট খেলা থেকে বাদ পড়েন। তবে, ১৯৮০-৮১ মৌসুমে পুনরায় ওতাগো দলের পক্ষে ফিরে আসেন। প্রথম খেলাতেই ওয়েলিংটনের বিপক্ষে মনোজ্ঞ শতরানের ইনিংস খেলেন। এ পর্যায়ে তিনি নাইটওয়াচম্যান হিসেবে মাঠে নামেন। প্রায় ২০ বছরের প্রথম-শ্রেণীর খেলোয়াড়ী জীবনে দ্বিতীয় সর্বোচ্চ রান করেন মাত্র ৩৬। ১৯৮২-৮৩ মৌসুম শেষে প্রথম-শ্রেণীর খেলা থেকে দূরে সড়ে আসেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ব্যারি মিলবার্ন। ২৭ ফেব্রুয়ারি, ১৯৬৯ তারিখে অকল্যান্ডে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৩ মার্চ, ১৯৬৯ তারিখে ক্রাইস্টচার্চে একই দলের বিপক্ষে সর্বশেষ টেস্টে অংশ নেন তিনি।

১৯৬০-এর দশকের মাঝামাঝি সময় থেকে শেষদিক পর্যন্ত নিউজিল্যান্ডের টেস্ট উইকেট-রক্ষকদের মাঝে মাঝারিমানের খেলোয়াড় হিসেবে খেলেন। কেবলমাত্র একটি সিরিজেই দলের প্রধান উইকেট-রক্ষকের মর্যাদা লাভ করেছিলেন। রয় হারফোর্ডকে পাশ কাটিয়ে ১৯৬৮-৬৯ মৌসুমে ওয়েস্ট ইন্ডিজের বিপক্ষে খেলেন। এগারো নম্বরে ব্যাটিংয়ে নামেন তিনি। এছাড়াও, ১৯৬৯-৭০ মৌসুমে ইংল্যান্ড ও ভারত গমন করেন। তবে, ব্যাট হাতে শ্রেয়তর গুণাবলীর অধিকারী কেন ওয়াডসওয়ার্থকে উভয় সফরে দলের প্রধান উইকেট-রক্ষকের মর্যাদা দেয়া হয়। ইংল্যান্ড সফরে আঘাতের কারণেও খেলার সুযোগ পাননি। এ পর্যায়ে ওয়াডসওয়ার্থ রান খড়ায় ভুগছিলেন।

ব্যক্তিগত জীবন
--------------

ব্যক্তিগত জীবনে বিবাহিত ছিলেন তিনি। তার কন্যা রোয়ান মিলবার্ন নেদারল্যান্ডস ও নিউজিল্যান্ড দলের পক্ষে আন্তর্জাতিক ক্রিকেটে উইকেট-রক্ষক হিসেবে দায়িত্ব পালন করেছেন।

তথ্যসূত্র
---------

1. ↑  List of New Zealand Test Cricketers
2. ↑  "New Zealand Test Batting Averages"। ESPNCricinfo। সংগ্রহের তারিখ ১ মার্চ ২০২০।
3. ↑  "Player Profile: Rowan Milburn"। CricketArchive। সংগ্রহের তারিখ ২০১০-০৩-১১।

আরও দেখুন
---------

* ব্রুস টেলর
* কলিন মিলবার্ন
* সেন্ট্রাল ডিস্ট্রিক্টস ক্রিকেট দল
* নিউজিল্যান্ডীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে ব্যারি মিলবার্ন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ব্যারি মিলবার্ন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মালটাকে গাড়িতে তোল** হলো ১৯৯১ সালের বাংলা ভাষার ভারতীয় চলচ্চিত্র *নবাব*-এর একটি উদ্ধৃতি যা সৌমিত্র ব্যানার্জী অভিনীত একটি চরিত্রের দ্বারা বলা হয়। বিড়ম্বনার অভিব্যক্তি হিসেবে সংলাপটি জনপ্রিয়তা পায়।

উৎপত্তি
-------

সংলাপটি ১৯৯১ সালের ভারতীয় বাংলা ভাষার চলচ্চিত্র *নবাব*-এর একটি দৃশ্যের। সেই দৃশ্যে চলচ্চিত্রের নায়িকা রাস্তায় হাঁটতে থাকেন। রাস্তায় নায়িকাকে দেখে সৌমিত্র মেয়েটিকে জোর করে তার গাড়িতে নিয়ে আসার নির্দেশ দেয়। তার এই আদেশই উদ্ধৃতি হয়ে যায়।

অন্যান্য ব্যবহার
----------------

সর্বপ্রথম বাংলাদেশ থেকে সংলাপটি ব্যবহার করে ৩ সেপ্টেম্বর ২০২২-এ মিম তৈরি করা শুরু হয় এবং তার পরে মিমটি ভাইরাল হয়। একটি মিম উদ্ধৃতিটি অনলাইন আলোচনার কেন্দ্রবিন্দুতে নিয়ে আসে। একজন অজ্ঞাত ব্যক্তি বাকস্বাধীনতা সম্পর্কে উদ্ধৃতিটি প্রথম ব্যবহার করে অনলাইনে শেয়ার করেন। তারপরে সৌমিত্রের উদ্ধৃতি ও তার একটি ছবি ব্যবহার করে বিভিন্ন মিম তৈরি করা হয়, যার মধ্যে রয়েছে আদিবাসী অস্ট্রেলীয় ও ধর্মপ্রচারকদের সম্পর্কে একটি মিম, রাস্তার প্রাণীদের সম্পর্কে একটি মিম, বিশ্ববিদ্যালয়ে র‍্যাগিং সংস্কৃতি সম্পর্কে মিম, মোহাম্মদপুরে ছিনতাইয়ের ঘটনা সম্পর্কে মিম ইত্যাদি। বাংলাদেশী বিরিয়ানির দোকান সুলতানস ডাইন তাদের ফেসবুক পেজে সৌমিত্রের ছবি ও উক্তি ব্যবহার করে একটি বিজ্ঞাপন প্রকাশ করে। বিজ্ঞাপনে দেখা যায়, সুলতানের ডাইনের কাচ্চি বিরিয়ানির থালায় আলু দেখে সৌমিত্র নিজ প্লেটে আলু তুলে নেওয়ার আকাঙ্ক্ষায় লিপ্ত। বিজ্ঞাপনটি ভাইরাল হওয়ার পর জনপ্রিয়তা পায়।

তথ্যসূত্র
---------

1. 1 2  মন্ডল, তুহিনা (১৭ সেপ্টেম্বর ২০২২)। "Soumitra Banerjee : সোশ্যাল মিডিয়ায় ভাইরাল 'মালটাকে গাড়িতে তোল', কোথা থেকে এল এই ডায়ালগ?"। *এই সময়*। সংগ্রহের তারিখ ২২ সেপ্টেম্বর ২০২২।
2. 1 2  "কে এই অভিনেতা? কোথা থেকে এল সেই সংলাপ?"। *প্রথম আলো*। ১৫ সেপ্টেম্বর ২০২২। সংগ্রহের তারিখ ২২ সেপ্টেম্বর ২০২২।
3. ↑  নেওয়াজ জয়, মাহমুদ (৭ সেপ্টেম্বর ২০২২)। "সৌমিত্র ব্যানার্জীকে মনে পড়ে?"। *দ্যফাইন্যান্সিয়ালএক্সপ্রেস.কম.বিডি*। সংগ্রহের তারিখ ২২ সেপ্টেম্বর ২০২২।
4. ↑  মন্ডল, তুহিনা (৪ সেপ্টেম্বর ২০২২)। "Kacchi Biryani : '...প্লেটে তোল', সৌমিত্র বন্দ্যোপাধ্যায়ের 'সিগনেচার' ডায়ালগে তুমুল ভাইরাল কাচ্চি বিরিয়ানির বিজ্ঞাপন"। *এই সময়*। সংগ্রহের তারিখ ২২ সেপ্টেম্বর ২০২২।
**রাজস্থানী মানুষ** বা **রাজস্থানী** হল উত্তর ভারতের রাজস্থান রাজ্যের ("রাজত্ব ভূমি") একটি ভারতীয় জাতিগত গোষ্ঠী।  তাদের ভাষা হল রাজস্থানী, এটি ইন্দো-আর্য ভাষাসমূহের পশ্চিমী গোষ্ঠীর একটি অংশ।

ইতিহাস
------

মূল নিবন্ধ: রাজস্থানের ইতিহাস
মহারাণ প্রতাপ, তাঁর সময়ের একজন শাসক এবং দুর্দান্ত যোদ্ধা।
*রাজস্থান* শব্দের প্রথম উল্লেখটি এসেছিল জর্জ থমাস (*মিলিটারি মেমোরিজ*) এবং জেমস টডের (*আনালস*) কাজ থেকে। রাজস্থানের আক্ষরিক অর্থ *রাজত্ব ভূমি*। তবে, পশ্চিম রাজস্থান এবং পূর্ব গুজরাত ছিল "গুজরাত্রা বা *গুর্জরভূমি*, যেটি আদিতে গুর্জরদের ভূমি ছিল। তৎকালীন স্থানীয় উপভাষাগুলি প্রথমে *রাজওয়ার* অর্থাৎ রাজাদের স্থান বা ভূমি এবং পরবর্তীকালে *রাজপুতানা* অভিব্যক্তিগুলি ব্যবহার করত।

যদিও রাজস্থানের ইতিহাসের কথা সিন্ধু সভ্যতার সময়েও পাওয়া গেছে, *ভারতের আদি মধ্যযুগীয় রাজ্যসমূহ* যেমন পশ্চিমী ক্ষত্রপদের উত্থানের পরেই রাজস্থানী সম্প্রদায়ের ভিত্তি গঠিত হয়েছিল। *পশ্চিমী ক্ষত্রপ*রা (খ্রিস্টপূর্ব ৩৫-৪০৫) ভারতের পশ্চিম অংশের (সৌরাষ্ট্র ও মালওয়া: আধুনিক গুজরাত, দক্ষিণ সিন্ধু, মহারাষ্ট্র, রাজস্থান) শাসনকর্তা ছিলেন। তাঁরা ছিলেন ইন্দো-সিথিয়নদের উত্তরসূরি। তাঁরা উজ্জয়িনী অঞ্চল আক্রমণ করেছিলেন এবং শক যুগ (শকাব্দ) দিয়ে) প্রতিষ্ঠা করেছিলেন, এটি ছিল দীর্ঘকালব্যাপী বিস্তৃত শক পশ্চিমী ক্ষত্রপ রাজ্যের সূচনা। রাজস্থানী সম্প্রদায় এবং আশেপাশের অঞ্চলগুলিতে পাঞ্জাব এবং হরিয়ানা *শকাব্দ* (ভারতীয় জাতীয় দিনপঞ্জী হিসাবেও গৃহীত হয়েছে) ব্যবহার করে। সময়ের সাথে সাথে তাদের সামাজিক কাঠামো আরও শক্তিশালীভাবে পুনর্গঠিত হয়েছিল, এভাবে বেশ কয়েকটি *যুদ্ধপ্রিয়* উপ জাতির জন্ম (আগে *যোদ্ধা জাতি* নামে ডাকা হত তবে শব্দটি এখন অপ্রচলিত) হয়েছিল। মধ্যযুগীয় ভারতে রাজস্থানীরা বড় বণিক হিসাবে আত্মপ্রকাশ করেছিল। রোম, পূর্ব ভূমধ্যসাগর এবং দক্ষিণ-পূর্ব এশিয়ার সাথে বাণিজ্যের গুরুত্বপূর্ণ কেন্দ্রগুলির মধ্যে রাজস্থান ছিল একটি।

আরো দেখুন
---------

* রাজস্থান থেকে লোকের তালিকা
* রাজস্থানের শিল্পকলা
* রাজস্থানের সংস্কৃতি
* মারোয়াড়ি
* মান্ডোর
* মেওয়ার
* বনিয়া
* মীণা
* সূত্রধর (বর্ণ)
* কাঠপুতলি (পুতুল)

তথ্যসূত্র
---------

1. ↑  The Territories and States of India By Tara Boland-Crewe, David Lea, pg 208
2. ↑  Ramesh Chandra Majumdar; Achut Dattatrya Pusalker, A. K. Majumdar, Dilip Kumar Ghose, Vishvanath Govind Dighe, Bharatiya Vidya Bhavan (1977). The History and Culture of the Indian People: The classical age. Bharatiya Vidya Bhavan. p. 153
3. ↑  R.K. Gupta; S.R. Bakshi (১ জানুয়ারি ২০০৮)। *Studies In Indian History: Rajasthan Through The Ages The Heritage Of Rajputs (Set Of 5 Vols.)*। Sarup & Sons। পৃষ্ঠা 143–। আইএসবিএন 978-81-7625-841-8। সংগ্রহের তারিখ ৩০ অক্টোবর ২০১২।
4. ↑  John Keay (২০০১)। *India: a history*। Grove Press। পৃষ্ঠা 231–232। আইএসবিএন 0-8021-3797-0।
5. ↑  "The dynastic art of the Kushans, John Rosenfield, p 130
6. ↑  A brief history of India By Judith E. Walsh,43

বহিঃসংযোগ
---------


উইকিমিডিয়া কমন্সে **রাজস্থানী মানুষ** সংক্রান্ত মিডিয়া রয়েছে।

* People of Rajasthan  ওয়েব্যাক মেশিনে আর্কাইভকৃত ৭ ফেব্রুয়ারি ২০০৮ তারিখে *Government of Rajasthan*
* "Jaisalmer Ayo! Gateway of the Gypsies" sheds light on the lifestyle, culture and politics of nomadic life in Rajasthan as it followsa group of snake charmers, storytellers, musicians, dancers and blacksmiths as they make their way across the Thar Desert to Jaisalmer.
**নাসের শাবানি** (ফার্সি: ناصر شعبانی‎‎; আনু. ১৯৫৭ – ১৩ মার্চ ২০২০) ছিলেন একজন ইরানি জেনারেল এবং ইসলামি বিপ্লবী রক্ষীবাহিনীর (আইআরজিসি) জ্যেষ্ঠ কমান্ডার। সৌদির তেলবাহী ট্যাঙ্কারের উপর হূতি বিদ্রোহীদের আক্রমনের কৃতিত্ব তিনি গ্রহণ করেন।

কর্মজীবন
--------

শাবানি তার সামরিক কর্মজীবন শুরু করেন ১৯৮২ সালে ইরান-ইরাক যুদ্ধের সময়। একই বছর আমল বিদ্রোহ দমিয়ে রাখতে তিনি কাজ করেন। ইরাক-ইরান যুদ্ধের শেষ দিকে আইআরজিসি'র অনেক উপরের পদে তার পদোন্নতি হয়। ২০১১ সালে তিনি ইমাম হুসেইন বিশ্ববিদ্যালয়ের প্রেসিডেন্ট হন এবং সারুল্লাহ হেডকোয়ার্টারের একজন ডেপুটি হয়ে যান।

২০১৮ তে ইরানের একটি রাষ্ট্রীয় সংবাদমাধ্যমে তিনি দাবি করেন যে তাদের আদেশ মতে ইয়েমেন এর হূতি বিদ্রোহীরা বাব-আলমানদাব উপত্যকায় সৌদির দুটি তেলবাহী ট্যাঙ্কারে হামলা চালায়।

মৃত্যু
------

শাবানি কোভিড-১৯ এ আক্রান্ত হয়ে ২০২০ সালের ১৩ মার্চ মৃত্যুবরণ করেন।

তথ্যসূত্র
---------

1. ↑  "Iran coronavirus deaths:Top Iranian IRGC Commander Nasser Shabani, who once openly admitted to blowing up Saudi oil tankers, dies of COVID 19"। *ইন্টারন্যাশনাল বিজনেস টাইমস* (ইংরেজি ভাষায়)। ১৪ মার্চ ২০২০।
2. ↑  "Iranian Gen. Shabani dies from coronavirus"। *আনাদোলু এজেন্সি* (ইংরেজি ভাষায়)। ১৪ মার্চ ২০২০।
3. ↑  "سردار ناصر شعبانی درگذشت"। *তাসনিম নিউজ* (ফার্সি ভাষায়)। ১৪ মার্চ ২০২০।
4. ↑  "Top Iranian general Shabani dies of Covid-19"। *এনএসটি অনলাইন* (ইংরেজি ভাষায়)। ১৪ মার্চ ২০২০।
**মিয়ানমার-রাশিয়া সম্পর্ক** হল মিয়ানমার এবং রাশিয়ার মধ্যে দ্বিপাক্ষিক সম্পর্ক। মিয়ানমারের মস্কোতে একটি দূতাবাস রয়েছে আর রাশিয়ার ইয়াঙ্গুনে একটি দূতাবাস রয়েছে।

ইতিহাস
------

রাশিয়া প্রতিষ্ঠিত হওয়ার পর মিয়ানমারের সঙ্গে কূটনৈতিক সম্পর্ক স্থাপন করে এবং সোভিয়েত ইউনিয়নের পতনের পর তা আজও বিদ্যমান। চীন ও রাশিয়া একবার মিয়ানমারকে শাস্তি দেওয়ার জন্য জাতিসংঘের নিরাপত্তা পরিষদের একটি প্রস্তাবে ভেটো দিয়েছিল।   সাম্প্রতিক বছরগুলিতে, চীন মিয়ানমার সরকারকে সমর্থন করছেনা এবং মিয়ানমারের রাজনৈতিক পরিস্থিতি স্থিতিশীল করা চেষ্টা করছে।

চুক্তি
------

২০১৬ সালের জুন মাসে দুই দেশ একটি প্রতিরক্ষা সহযোগিতা চুক্তি স্বাক্ষর করে।  মিন অং হ্লাইং এবং সের্গেই শোইগু ২০১৮ সালের বৈঠকে সামরিক সহযোগিতা সম্প্রসারণের তাদের অভিপ্রায় ঘোষণা করেছেন।

পারমাণবিক সহযোগিতা
------------------

২০০৭ সালে রাশিয়া এবং মিয়ানমার একটি বিতর্কিত পারমাণবিক গবেষণা কেন্দ্র চুক্তি করেছিল। প্রেস রিলিজ অনুসারে, "কেন্দ্রে ২০%-সমৃদ্ধ ইউরেনিয়াম-২৩৫ এর উপর কাজ করা একটি ১০ মেগাওয়াট আলোক-বাষ্প চুল্লি, একটি সক্রিয়করণ বিশ্লেষণ পরীক্ষাগার, একটি মেডিকেল আইসোটোপ উৎপাদন পরীক্ষাগার, সিলিকন ডোপিং সিস্টেম, পারমাণবিক বর্জ্য ব্যবস্থাপনা এবং সমাধি সুবিধা থাকবে"।

আরও দেখুন
---------

* মায়ানমারের বৈদেশিক সম্পর্ক
* রাশিয়ার বৈদেশিক সম্পর্ক

তথ্যসূত্র
---------

1. 1 2  "Chinese dilemma over Burma"। *BBC News*। ২৫ সেপ্টেম্বর ২০০৭। সংগ্রহের তারিখ ৩০ মে ২০০৮।
2. ↑  "Russia, China veto resolution criticizing Burma"। *The Washington Post*। ১৩ জানুয়ারি ২০০৭। সংগ্রহের তারিখ ৩০ মে ২০০৮।
3. ↑  "Russia, Myanmar Sign Military Cooperation Agreement"। *www.defenseworld.net*। সংগ্রহের তারিখ ২২ এপ্রিল ২০১৮।
4. ↑  "Russian defense minister points to Russia-Myanmar developing military cooperation"। TASS। জানুয়ারি ২০, ২০১৮। Russia and Myanmar implement a large-scale plan for the bilateral military cooperation, Russia’ Defense Minister Sergei Shoigu said on Saturday.
5. ↑  "Russia and Burma in nuclear deal"। *BBC News*। ১৫ মে ২০০৭।
**শুলা কেশত** (হিব্রু ভাষায় : **שולה קשת** ; জন্ম ২ আগস্ট, ১৯৫৯) একজন ইসরায়েলি সামাজিক ও রাজনৈতিক কর্মী ও উদ্যোক্তা, মিজরাহি নারীবাদী, শিল্পী, কিউরেটর, লেখক, শিক্ষাবিদ ও প্রকাশক; মিজরাহি নারীবাদ আন্দোলন "আহোতি - ফর ওমেন ইন ইসরায়েল "এর অন্যতম প্রতিষ্ঠাতা ও নির্বাহী পরিচালক।

আফ্রিকার আশ্রয় প্রার্থীদের নির্বাসনের বিরুদ্ধে দক্ষিণ তেল আবিবের অধিবাসীদের সংগ্রামে কেশত অগ্রণী ব্যক্তিত্ব, এবং ১৯৮০-এর দশক থেকে তেল আবিব কেন্দ্রীয় বাস স্টেশনের বিরুদ্ধে প্রতিবাদ আন্দোলনের নেতৃত্ব দিচ্ছেন, যা নেভ শানান পাড়ায় অবস্থিত এবং অপরাধ, দূষণ, গোলমাল, উপচে পড়া জনসমাগম ও মাদকদ্রব্যে অবদান রাখে। তিনি আহোতি আন্দোলনের সদর দপ্তর আহোতি হাউস প্রতিষ্ঠা করেন, যা একটি সম্প্রদায় ও সংস্কৃতি কেন্দ্র, তথ্য ও শিক্ষাকেন্দ্র, আর্ট গ্যালারি এবং আরও অনেক কিছু হিসাবে কাজ করে। তিনি অহোতি ফেয়ার ট্রেড স্টোর প্রতিষ্ঠার নেতৃত্ব দিয়েছিলেন, যা প্রান্তিক জনগোষ্ঠীর মহিলাদের কর্মসংস্থান ও আয় বহন করার জন্য কাজ করে। তিনি মিজরাহি সংস্কৃতির লিবি বামিজ্রাচ (মাই হার্ট ইস্ট ইন ইস্ট) উৎসব প্রতিষ্ঠা করেন এবং বিভিন্ন নিপীড়িত সম্প্রদায়ের মহিলাদের মধ্যে সংযোগ স্থাপন, এবং তাদের ক্ষমতায়ন এবং ত্রাণ - সামাজিক, রাজনৈতিক এবং আইনগত উপায়ে প্রদান করার লক্ষ্যে অন্যান্য উদ্যোগ পরিচালনা করেন।

কেশতের শিল্পকর্ম কেন্দ্র মিজরাহি-নারীবাদী হিসেবে পরিচয় প্রদান করে, এবং একজন কিউরেটর ও প্রযোজক হিসাবে তার কাজে তিনি আরব জাতিগোষ্ঠীর মহিলাদের (ইহুদি, মুসলিম বা খ্রিস্টান) একত্রিত করেন এবং তাদের গল্প বলতে সাহায্য করেন।

কেশত ২০১৮ সালের মে মাসে পার্শ্ববর্তী নেভ শাওনান কমিটির সভাপতি নির্বাচিত হন, এবং তিনি ২০১৮ সালের নভেম্বর মাসে তেল আবিব সিটি কাউন্সিলের নির্বাচিত হন।

পটভূমি
------

তিনি ইরানের মাশহাদী ইহুদিদের বংশধর। তিনি দক্ষিণ তেল আবিবে বেড়েওঠেন, বিদ্যালয়ে অধ্যায়ন ও কাজ করে এবং সেখানে বসবাস করেন। তার ঠাকুমা হান্না কালাতি একজন কমিউনিটি সংগঠক ছিলেন, যিনি বয়স্ক মাশাদি মহিলাদের একটি নিরাপদ স্থান এবং সামাজিক আউটলেট প্রদানের জন্য দক্ষিণ তেল আবিবে "মাদার্স হাউস" প্রতিষ্ঠা করেছিলেন। তার মা মজল কাশী একজন নার্স ছিলেন, যিনি আশপাশের বাসিন্দাদের কল্যাণে কাজ করেছিলেন, প্রত্যেককে বিনামূল্যে টিকা দেওয়ার জন্য স্বেচ্ছাসেবক হিসেবে ঘুরে বেড়ান।

তথ্যসূত্র
---------

1. ↑  גיא פרחי। "פוליטיקה קטנה: ליווינו את הבחירות לוועד השכונה בנווה שאנן"। *Time Out Tel Aviv*। সংগ্রহের তারিখ ফেব্রুয়ারি ১৮, ২০১৯।
2. ↑  משה כהן। "ארבעה מועמדים לראשות עיריית תל אביב: "חולדאי צבר תאוצה בעקבות האירוויזיון""। *מעריב*। সংগ্রহের তারিখ ফেব্রুয়ারি ১৮, ২০১৯।
3. ↑  מירון רפופורט ואורן זיו (অক্টোবর ৩০, ২০১৮)। "ההסתה הפסידה בבחירות המקומיות בתל אביב-יפו"। *שיחה מקומית*। সংগ্রহের তারিখ ফেব্রুয়ারি ১৮, ২০১৯।
4. ↑  צפי סער (মার্চ ৭, ২০১২)। "מקימת בית האמהות בת"א"। *Haaretz*। সংগ্রহের তারিখ ফেব্রুয়ারি ১৮, ২০১৯।
5. ↑  מרב בטיטו (মে ১০, ২০১৭)। "השבר האפריקאי"। *Yedioth Aharonoth*। সংগ্রহের তারিখ ফেব্রুয়ারি ১৮, ২০১৯।
**শুভ্রাশ্ব মন্দির বা শুভ্রাশ্ব প্যাগোডা** (  , Wade-Giles : *Paima szu* ), চীনের গানসুর দুনহুয়াং -এ, বৌদ্ধ সন্ন্যাসী কুমারজীবের সাদা ঘোড়া তিয়ানলিউকে স্মরণ করার জন্য নির্মিত হয়েছিল, যেটি চীনের কুচা থেকে দুনহুয়াং পর্যন্ত বৌদ্ধ ধর্মগ্রন্থগুলি বহন করেছিল c. 384 CE। 

প্যাগোডাটি দুনহুয়াং শহরের কেন্দ্র থেকে প্রায় 2 কিলোমিটার দক্ষিণ-পশ্চিমে অবস্থিত। এটি দাওগুয়াংগ্ যুগে (1821-1851) এবং আবার 1992 সালে মেরামত করা হয়েছিল। এটি 12 মিটার (39 ফুট) উচ্চ এবং 7 মিটার (23 ফুট) ব্যাস এবং মোট 9টি স্তর নিয়ে গঠিত। বাইরের অংশটি পোড়ামাটির ইট দিয়ে তৈরি এবং চুন মিশ্রিত ঘাস ও কাদা দিয়ে ভরা। ভিত্তিটি একটি আট-স্পোকড চাকার আকারে, 1ম স্তরটির চারটি দিক রয়েছে, যখন 2 থেকে 4 স্তরে ভাঁজ করা কোণ রয়েছে, 5ম স্তরটি উল্টানো পদ্ম দ্বারা সজ্জিত, 6টি একটি উল্টে যাওয়া বাটির আকারে রয়েছে, 7ম স্তরটি চাকা-আকৃতির, যখন 8ম স্তরটিতে প্যাগোডার শীর্ষে একটি ষড়ভুজাকার প্লেট রয়েছে যার প্রতিটি কোণে ঝুলছে বড় বায়ু-ঘন্টা।  এর উপরে রয়েছে তিনটি ধাতব বল একটি ত্রিশূল দ্বারা আবর্তিত। স্থানীয় লোকজন বলেন, ঘণ্টার আওয়াজ হচ্ছে ঘোড়ার ঝাঁকুনির প্রতিধ্বনি।

তথ্যসূত্র
---------

1. ↑  Du and Wang (2005), p. 52.
2. ↑  Du and Wang (2005), p. 52.
**শুভাগত চৌধুরী** (জন্ম ১৯৪৭) একজন বাংলাদেশি চিকিৎসক এবং লেখক। বিজ্ঞান/কল্পবিজ্ঞান/পরিবেশবিজ্ঞান শাখায় বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।

জীবনী
-----

শুভাগত চৌধুরী ১৯৪৭ সালে সিলেটে জন্মগ্রহণ করেন। সিলেটে প্রাথমিক শিক্ষা দিয়ে শিক্ষাজীবন শুরু করেন। তিনি কলকাতায় শান্তিনিকেতনেও কিছুকাল পড়ালেখা করেন। পরে চিকিৎসা বিষয়ে আগ্রহী হয়ে চিকিৎসাবিদ্যায় পড়ালেখা করেন। কর্মজীবনে চট্টগ্রাম বিশ্ববিদ্যালয়ের চিকিৎসা অনুষদের ডিন এবং পরে একই প্রতিষ্ঠানের অধ্যক্ষ হিসেবেও দায়িত্ব পালন করেন। ২০০৪ সালে সরকারি চাকরি থেকে অবসর গ্রহণের পর বারডেমসহ বিভিন্ন হাসপাতালে চিকিৎসা সেবা প্রদান করেন। শুভাগত নিউইয়র্ক সায়েন্স একাডেমীর নির্বাচিত সদস্য।

চিকিৎসাবিজ্ঞানে তিনি অসংখ্য গ্রন্থ, গবেষণা ও প্রবন্ধ রচনা করেছেন। তার গবেষণার মূল বিষয় প্রাণরসায়ন, পুষ্টি ও চিকিৎসা-শিক্ষা পদ্ধতি।

তথ্যসূত্র
---------

1. ↑  প্রতিবেদক, নিজস্ব। "বাংলা একাডেমি সাহিত্য পুরস্কার পেলেন ১৫ জন"। *প্রথম আলো*। সংগ্রহের তারিখ ২৩ জানুয়ারি ২০২২।
2. 1 2 3 4 5  *টিএনএইজ মন শরীর ও স্বাস্থ্য*। অনুপম প্রকাশনী। পৃষ্ঠা বই কাভার।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑  "অধ্যাপক ডা. শুভাগত চৌধুরী"। *প্রথমা*। সংগ্রহের তারিখ ২৩ জানুয়ারি ২০২২।
**লিংকন এনরিকে অলিভেইরা দোস সান্তোস** (ইংরেজি: Lincoln; জন্ম: ৭ সেপ্টেম্বর ১৯৯৮; **লিংকন** নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি পর্তুগালের পেশাদার ফুটবল লীগের শীর্ষ স্তর প্রিমেইরা লিগার ক্লাব সান্তা ক্লারার হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।

২০০৭–০৮ মৌসুমে, ব্রাজিলীয় ফুটবল ক্লাব গ্রেমিওর যুব পর্যায়ের হয়ে খেলার মাধ্যমে লিংকন ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৫–১৬ মৌসুমে, ব্রাজিলীয় ক্লাব গ্রেমিওর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; গ্রেমিওর হয়ে তিনি ২০ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি ধারে তুর্কি ক্লাব চায়কুর রিজেস্পোরে যোগদান করেছেন, চায়কুর রিজেস্পোরের মাত্র ১ মৌসুম অতিবাহিত করার পর তিনি পুনরায় ধারে ব্রাজিলীয় আরেক ক্লাব আমেরিকা মিনেইরোর সাথে চুক্তি স্বাক্ষর করেছেন, যেখানে তিনি ৩ ম্যাচে অংশগ্রহণ করেছেন। ২০১৯–২০ মৌসুমে, তিনি গ্রেমিও হতে ব্রাজিলীয় ক্লাব সান্তা ক্লারায় যোগদান করেছেন।

২০১৪ সালে, লিংকন ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।

দলগতভাবে, লিংকন এপর্যন্ত ২টি শিরোপা জয়লাভ করেছেন, যার মধ্যে ১টি গ্রেমিওর হয়ে এবং ১টি ব্রাজিল অনূর্ধ্ব-১৭ দলের হয়ে জয়লাভ করেছেন।

প্রারম্ভিক জীবন
---------------

লিংকন এনরিকে অলিভেইরা দোস সান্তোস ১৯৯৮ সালের ৭ই সেপ্টেম্বর তারিখে ব্রাজিলের পোর্তু আলেগ্রিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

লিংকন ব্রাজিল অনূর্ধ্ব-১৭ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৪ সালের ২৮শে নভেম্বর তারিখে তিনি অস্ট্রেলিয়া অনূর্ধ্ব-১৭ দলের বিরুদ্ধে এক প্রীতি ম্যাচে ব্রাজিল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ব্রাজিল অনূর্ধ্ব-১৭ দলের হয়ে তিনি ২০১৫ ফিফা অনূর্ধ্ব বিশ্বকাপ এবং ২০১৫ দক্ষিণ আমেরিকান অনূর্ধ্ব-১৭ চ্যাম্পিয়নশিপে অংশগ্রহণ করেছেন, যার মধ্যে ২০১৫ দক্ষিণ আমেরিকান অনূর্ধ্ব-১৭ চ্যাম্পিয়নশিপে তার দল উক্ত প্রতিযোগিতার ইতিহাসে ১১ বারের মতো শিরোপা ঘরে তুলতে সক্ষম হয়েছিল। ব্রাজিলের বয়সভিত্তিক দলের হয়ে তিনি ১৬ ম্যাচে অংশগ্রহণ করে ৫টি গোল এবং ১টি শিরোপা জয়লাভ করেছেন। তিনি ব্রাজিল অনূর্ধ্ব-১৭ দলের তার অভিষেক ম্যাচেই ব্রাজিলের বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র
---------

1. ↑  "FIFA U-17 World Cup Chile 2015: List of Players" (পিডিএফ) (ইংরেজি ভাষায়)। ৫ নভেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মার্চ ২০২১।
2. ↑  "Sudamericano Masculino Sub 17"। *কনমেবল* (পর্তুগিজ ভাষায়)। সংগ্রহের তারিখ ১৬ মার্চ ২০২১।

বহিঃসংযোগ
---------

* লিংকন – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* সকারওয়েতে লিংকন (ইংরেজি) উইকিউপাত্তে এটি সম্পাদনা করুন
* বিডিফুটবলে লিংকন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে লিংকন (ইংরেজি) উইকিউপাত্তে এটি সম্পাদনা করুন
**ইলিয়াস আহমেদ** (জন্ম তারিখ অজানা) একজন পাকিস্তানি ক্রিকেটার যিনি ১৯৫৪–৫৫ মৌসুমে পূর্ব পাকিস্তানের হয়ে একক প্রথম-শ্রেণীর ম্যাচ খেলেছিলেন। তার প্রথম এবং একমাত্র রেকর্ড করা ম্যাচটি ১৯৫৪ সালের ডিসেম্বরের শেষদিকে সফরকারী ভারতীয় জাতীয় দলের বিপক্ষে অনুষ্ঠিত হয়েছিল। তিন মাসের সফরের প্রথম ম্যাচ তিনি খেলেছিলেন এবং পূর্ব পাকিস্তান থেকে নেয়া দু'জনের মধ্যে একজন। চট্টগ্রামের নিয়াজ স্টেডিয়ামে খেলা ঐ ম্যাচে ইলিয়াস পূর্ব পাকিস্তানের প্রথম ইনিংসে তৃতীয় ব্যাটসম্যান হিসেবে (মাজহার-উল-ইসলাম ও মহসিন কাজির পরে) ব্যাট করেছিলেন এবং দত্তু ফাদকারের বোলিংয়ে নরেন তামানেকে ক্যাচ দেওয়ার আগে পাঁচ রান করেছিলেন। তিনি পূর্ব পাকিস্তানের দ্বিতীয় ইনিংসে চতুর্থ ব্যাটসম্যান হিসেবে ব্যাটিং করেছিলেন। তখন দল ফলো-অনে পরেছিল এবং সুভাষ গুপ্তের বলে শূন্য রানে ক্যাচ দিয়ে বোল্ড হন তিনি। পূর্ব পাকিস্তান দুই দিনের মাথায় ইনিংস এবং ১৫ রানে ম্যাচটি হেরেছিল এবং ইলিয়াস প্রথম শ্রেণির পর্যায়ে আর কোনও ম্যাচ খেলেনি।

আরো দেখুন
---------

* পূর্ব পাকিস্তানের প্রথম শ্রেণির ক্রিকেটারদের তালিকা

তথ্যসূত্র
---------

1. ↑  First-class matches played by Ilyas Ahmed (1) – CricketArchive. Retrieved 2 June 2013.
2. ↑  India in Pakistan 1954/55 – CricketArchive. Retrieved 2 June 2013.
3. ↑  East Pakistan v Indians, India in Pakistan 1954/55 – CricketArchive. Retrieved 2 June 2013.
4. ↑  Ilyas Ahmed player profile – CricketArchive. Retrieved 2 June 2013.
**দ্য ভারমিলিয়ন হ্রদ** মূলত কানাডার আলবার্টার প্রদেশের ব্যানফ জাতীয় উদ্যানে অবস্থিত ছিল তিনটি সারিবদ্ধ হ্রদের সমষ্টি। প্রাকৃতিকভাবে ভারমিলিয়ন হ্রদ কানাডিয় রকি পর্বতমালা অঞ্চলের মধ্যে অবস্থিত। হ্রদ তিনটি বো নদী'র উপত্যাকায় নর্কয়ে পর্বতের পাদদেশে ব্যানফ শহরের পশ্চিমে অবস্থিত। তৃতীয় হ্রদে একটি উষ্ণ প্রসবণ আছে। ভারমিলিয়ন হ্রদের উত্তর দিক দিয়ে ট্রান্স-কানাডা হাইওয়ে এবং দক্ষিণ সীমায় কানাডিয়ান প্যাসিফিক রেলওয়ে চলে গেছে।

ইতিহাস
------

১৯৮৩ সালে পার্কস কানাডা কর্তৃপক্ষের অর্থায়নে প্রত্নবিদ ডেরিল ফিডজ এই হ্রদের কিছু জায়গায় প্রত্নতাত্বিক অভিযান পরিচালনা করেন। এসময় ১০,৮০০ বছর পুরনো গলিত লাভা হতে সৃষ্ঠ কাঁচ হতে তৈরী 'অবসিডিয়ান' ব্যবহার্য যন্ত্র আবিষ্কার হয়েছিল। যা তুষারযুগে এই অঞ্চলে মানুষ্য কর্মকাণ্ডের প্রমাণ বহন করে।

কর্মকাণ্ড
---------

হ্রদে নৌকাচালনা, বন্যপ্রাণী দর্শন, হ্রদের তীরে রাত্রী যাপনের জন্য ক্যাম্পিং করা হয়।

চিত্রশালা
---------

* ব্যানফ জাতীয় উদ্যানের ভিতরে ভারমিলিয়ন হ্রদ হতে রান্ডল ও সালফার পর্বতের দৃশ্যব্যানফ জাতীয় উদ্যানের ভিতরে ভারমিলিয়ন হ্রদ হতে রান্ডল ও সালফার পর্বতের দৃশ্য
* শীতকালে ভারমিলিয়ন হ্রদশীতকালে ভারমিলিয়ন হ্রদ
* ভারমিলিয়ন হ্রদে পাহাড়ের প্রতিচ্ছবি ১ভারমিলিয়ন হ্রদে পাহাড়ের প্রতিচ্ছবি ১
* ভারমিলিয়ন হ্রদে পাহাড়ের প্রতিচ্ছবি ২ভারমিলিয়ন হ্রদে পাহাড়ের প্রতিচ্ছবি ২

তথ্যসূত্র
---------


উইকিমিডিয়া কমন্সে **ভারমিলিয়ন হ্রদ** সংক্রান্ত মিডিয়া রয়েছে।

1. 1 2  "Site Profile: Vermilion Lakes"। *abheritage*। ২০০৭-১১-০৯। ২০০৭-১১-০৯ তারিখে মূল থেকে আর্কাইভ করা। সংগ্রহের তারিখ ২০২০-১১-৩০।
2. ↑  "Ice age era tools found near Banff"। *The Montreal Gazette* (ইংরেজি ভাষায়)। ১৯৮৩-১০-০৮। সংগ্রহের তারিখ ২০২০-১১-৩০ – news.google.com-এর মাধ্যমে।

প্রবেশদ্বার: ভূগোল
**রে** ২০০৪ সালে মুক্তিপ্রাপ্ত একটি মার্কিন জীবনীধর্মী চলচ্চিত্র। রিদম অ্যান্ড ব্লুজ ব্যান্ডের সংগীতবাদক রে চার্লসের জীবনের ত্রিশ বছর সময়কাল এখানে বর্ণিত হয়েছে। এটি একটি স্বাধীনভাবে প্রযোজিত চলচ্চিত্র। টেইলর হ্যাকফোর্ড ছবিটি পরিচালনা ও সহ-প্রযোজনা করেছেন। হ্যাকফোর্ড ও নিজের রচিত একটি লেখা অবলম্বনে জেমস এল.হোয়াইট এর চিত্রনাট্য রচনা করেন। জেমি ফক্স এ ছবিতে রে চরিত্রে রূপদান করেছেন। ছবিতে আরো অভিনয় করেছেন কেরি ওয়াশিংটন, ক্লিফটন পাওয়েল, হ্যারি লেনিক্স, টেরেন্স ড্যাশন হাওয়ার্ড , লরেঞ্জ টেট, রিচার্ড শিফ ও রেজিনা কিং। হ্যাকফোর্ডের পাশাপাশি স্টুয়ার্ট বেঞ্জামিন, হাওয়ার্ড বাল্ডউইন ও কারেন বাল্ডউইনও ছবির প্রযোজনার সাথে যুক্ত ছিলেন।

২০০৪ সালের ২৯ অক্টোবর ইউনিভার্সাল পিকচার্স ছবিটি মুক্তি দেয়। সমালোচকদের কাছ থেকে ছবিটি ইতিবাচক মূল্যায়ন লাভ করে। বাণিজ্যিকভাবেও এটি সফলতা লাভ করে। ৪০ মিলিয়ন ডলারের বাজেটে নির্মিত রে ১২৪.৭ মিলিয়ন ডলার আয় করে।

রে অনেকগুলো পুরস্কার ও মনোনয়ন পায়। ৭৭তম একাডেমি পুরস্কার অনুষ্ঠানে এটি দুই বিভাগে মনোনীত হয়। জেমি ফক্স এ ছবিতে তার অভিনয়দক্ষতার স্বীকৃতিস্বরূপ একাডেমি পুরস্কার, গোল্ডেন গ্লোব, বাফটা পুরস্কার, স্ক্রিন অ্যাক্টরস গিল্ড পুরস্কার ও ক্রিটিকস চয়েস পুরস্কার লাভ করেন। তিনি দ্বিতীয় অভিনেতা হিসেবে একই চরিত্রে রূপদানের জন্য প্রধান পাঁচটি চলচ্চিত্র পুরস্কার লাভ করেন। তিনি গোল্ডেন গ্লোবের সংগীত/ব্যঙ্গচিত্র বিভাগে বিজয়ী হয়ে এই কৃতিত্ব অর্জনকারী প্রথম অভিনেতা।

চার্লস এ চলচ্চিত্রের উদ্বোধনী অনুষ্ঠানে উপস্থিত হওয়ার কথা থাকলেও ২০০৪ সালের জুনে যকৃতের রোগে মারা যান।

কাহিনীসংক্ষেপ
-------------

১৯৪৮ সালের কথা। রে চার্লস রবিনসন একজন বর্গাচাষীর অন্ধ ছেলে। উত্তর ফ্লোরিডার একটি বাসে সে আরোহণ করে। রে বর্ণবাদী বাসচালককে বলে, ১৯৪৪ সালে দ্বিতীয় বিশ্বযুদ্ধের সময় বিনামূল্যে বাসে চড়ার সুযোগ লাভ করতে গিয়ে ওমাহা সৈকতে তার দৃষ্টিশক্তি হারায়। রে ওয়াশিংটন অঙ্গরাজ্যের সিয়াটল শহরে যায়। পিয়ানোবাদনে তার অসাধারণ দক্ষতা কাজে লাগিয়ে সে দ্রুতই একটি নৈশক্লাব ব্যান্ডে যোগ দেয়। ক্লাবের মালিক দ্রুতই রে-র প্রতিভার অপব্যবহার করতে শুরু করে। প্রতারিত রে বিরক্ত হয়ে ব্যান্ড ছেড়ে চলে যায়। ১৯৫০ সালে রে একটি শ্বেতাঙ্গ গ্রাম্য ব্যান্ডে যোগদান করে। রে-র অন্ধত্ব লুকিয়ে রাখতে তারা তাকে রোদচশমা পরিধানে বাধ্য করে। তারা নানান জায়গায় ভ্রমণ করতে যায়। এসময়ই সে হেরোইনের প্রতি আসক্ত হয়ে পড়ে। শৈশবের ভীতিপ্রদ মুহূর্তগুলোও তাকে তাড়িয়ে বেড়ায়।

তথ্যসূত্র
---------

1. 1 2  "*Ray* (2004)". *Box Office Mojo*. IMDb. Retrieved March 15, 2014.
2. ↑  "Music legend Ray Charles dies at 73"। *Associated Press*। অক্টোবর ১০, ২০০৪। সংগ্রহের তারিখ আগস্ট ৩১, ২০১৩।

বহিঃসংযোগ
---------


উইকিউক্তিতে ***রে (চলচ্চিত্র)*** সম্পর্কিত উক্তির সংকলন রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
* ইন্টারনেট মুভি ডেটাবেজে *Ray*  (ইংরেজি)
* টিসিএম চলচ্চিত্র ডেটাবেজে *Ray*
* অলমুভিতে *Ray* (ইংরেজি)
**মাতা রূপা ভবানী** (আনু. ১৬২১ – আনু. ১৭২১ জন্ম নাম: অলক্ষেশ্বরী) একজন কাশ্মীরি ছিলেন। তিনি ছিলেন ১৭ শতকের একজন হিন্দু সাধু, তিনি বর্তমান কাশ্মীর অঞ্চলে বসবাস করতেন।
তিনি ছিলেন ১৭ শতকের দ্বিতীয় মহান মরমী কবি। জীবনে অনেক উত্থান-পতনের অভিজ্ঞতা তাঁর ছিল। পার্থিব কষ্ট তাঁকে আধ্যাত্মিক জীবনের পথ দেখিয়েছিল। তাঁর আধ্যাত্মিক 'গুরু' ছিলেন তাঁর পিতা পন্ডিত মাধব জু ধর, তিনি তাঁকে যোগের রহস্য ও অনুশীলনে দীক্ষিত করেছিলেন। তিনি কাশ্মীরি ভাষাকে সমৃদ্ধ গূঢ় অর্থপূর্ণ কবিতা উপহার দিয়েছেন। তাঁর কবিতায় আমরা কাশ্মীরি শৈববাদ এবং ইসলামী সুফিবাদ উভয়ের প্রভাব দেখতে পাই।

প্রারম্ভিক জীবন
---------------

রূপা ভবানী ছিলেন পণ্ডিত মাধব জু ধরের কন্যা। মাধব জু ১৭ শতকের গোড়ার দিকে খানকাহ-ই-শোকতা, নওয়াকাদলের (বর্তমানে শ্রীনগর) বাসিন্দা ছিলেন। তিনি মেয়েকে যোগ অনুশীলনের সাথে পরিচয় করিয়ে দিয়েছিলেন।

মৌখিক এবং লিখিত কিংবদন্তি অনুসারে মাধব জু ধর ছিলেন মাতা শারিকার (কালী) একজন প্রবল ভক্ত। তিনি প্রতিদিন হরি পর্বতে তাঁর মন্দিরে প্রার্থনা করতে যেতেন। শারিকা দেবী মাধব জু ধরের প্রার্থনায় সন্তুষ্ট হলে মাধব জু একটি কন্যা প্রার্থনা করেছিলেন। এরপর ১৬২১ সালে জ্যেঠ মাসে (জ্যৈষ্ঠ) পূর্ণিমার দিন জু-এর স্ত্রী অলক্ষেশ্বরীর জন্ম দেন। তাঁর জন্মের সঠিক বছর আনুমানিক ১৬২০ এবং ১৬২৪ সালের মধ্যে কোন একটি বছর হতে পারে। অলক্ষেশ্বরী ঈশ্বর এবং আধ্যাত্মিকতার সাধনায় তাঁর পিতাকে অনুসরণ করেছিলেন।

স্নেহ এবং শ্রদ্ধার সাথে বেড়ে ওঠা, রূপা ভবানী পণ্ডিত হীরানন্দ সাপ্রু নামে একজন বিদগ্ধ যুবককে বিবাহ করেছিলেন। অল্প বয়সে খুব আড়ম্বর এবং জাঁকজমকের সাথে তাঁদের বিবাহ হয়েছিল। কিংবদন্তি শোনা যায় মাতা শ্রী রূপা ভবানী পণ্ডিত হিরানন্দকে এবং সেই সঙ্গে নিজের শ্বশুর বাড়ি পরিত্যাগ করেছিলেন। তাঁরা তাঁর আধ্যাত্মিক মনের সাথে মিলিত হতে পারেননি এবং তাঁর ধ্যানের মন্ত্রগুলি, যেগুলি তিনি তাঁর বাবার কাছে শিখেছিলেন, সেগুলিকে মেনে নিতে পারেন নি।

কর্মজীবন
--------

অল্প বয়সে বিয়ের পরও, তিনি প্রায়ই মধ্যরাতে সাধনা করতে হরি পর্বতে যেতেন। এটি তাঁর সম্বন্ধে প্রশ্নের জন্ম দিয়েছিল। তাঁর শাশুড়ি ও স্বামী তাঁর সঙ্গে খারাপ ব্যবহার করতেন। শেষ পর্যন্ত, তিনি ঈশ্বরের সাধনা করার জন্য শ্বশুর বাড়ি ছেড়ে চলে যান।

রূপা ভবানী জম্মু ও কাশ্মীরের লার এবং ভাস্কুরার গান্দেরবাল জেলার চশমে শাহবি, মানিগামে নির্জনে তাঁর সাধনা করেছিলেন। সাফা কাদালে তাঁর জন্মস্থান সহ এই স্থানগুলি এখন রূপা ভবানী অস্থাপনা নামে বিখ্যাত।

মৃত্যু
------

মাতা রূপা ভবানী ১৭২১ খ্রিস্টাব্দে মাঘ কৃষ্ণপক্ষের সপ্তমীর দিন মারা যান। এই দিনটি সাহেব সপ্তমী নামে পরিচিত এবং কাশ্মীরের হিন্দুরা পালন করেন।

তথ্যসূত্র
---------

1. ↑  "Rupa Bhawani"। সংগ্রহের তারিখ ১৭ মার্চ ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Rupa Bhawani"। সংগ্রহের তারিখ ২৬ ফেব্রুয়ারি ২০২২।
3. 1 2  "Saints and Sages: Rupa Bhawani"। *koausa.org*। সংগ্রহের তারিখ ২০১৮-০৩-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Mata Rupa Bhawani The mystic saint"। সংগ্রহের তারিখ ২৬ ফেব্রুয়ারি ২০২২।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
**মৃতের মর্ত্যে আগম** পশুপতি চট্টোপাধ্যায় পরিচালিত একটি বাংলা কল্পকাহিনী হাস্যরসাত্মক চলচ্চিত্র। এই ছবিটি মিরাকল ইন্ডিয়া প্রাইভেট লিমিটেডের ব্যানারে ১৯৫৯ সালে নির্মিত ও পরিবেশিত হয়েছিল।  এতে প্রধান চরিত্রে অভিনয় করেছেন ভানু বন্দ্যোপাধ্যায়, বাসবী নন্দী, ছবি বিশ্বাস, তুলসী চক্রবর্তী প্রমুখ।

গল্প
----

নরকে যাওয়ার পরে বিশ্বনাথ দেখেন তিনি সেখানে অনেক লোকের পরিচিত ছিলেন। তারা নরক থেকে পালাতে যমরাজের বিপক্ষে দল গঠন করার পরিকল্পনা করে। অবশেষে তারা নরক থেকে পালিয়ে যায় এবং পৃথিবীতে ফিরে আসে। তারা আবিষ্কার করেছেন যে সমস্ত কিছু পরিবর্তিত হয়েছে, তাদের সম্পর্ক, প্রেম, ভালবাসা তাদের অনুপস্থিতিতে অপ্রাসঙ্গিক ছিল। এই তিক্ত অভিজ্ঞতা তাদেরকে নরকে ফিরে যাওয়ার সিদ্ধান্ত নিতে বাধ্য করে।

অভিনয়
------

* ভানু বন্দ্যোপাধ্যায় - বিশ্বনাথ
* বাসবী নন্দী
* ছবি বিশ্বাস
* তুলসী চক্রবর্তী
* তুলসী লাহিড়ী
* জহর গাঙ্গুলি
* জহর রায়
* আমার মল্লিক
* তপতী ঘোষ
* নীতীশ মুখোপাধ্যায়
* হারাধন বন্দ্যোপাধ্যায়

তথ্যসূত্র
---------

1. ↑  "Mriter Martye Agaman"। Gomolo। ২৭ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৯।
2. ↑  "MRITER MARTYE AGAMAN"। *citwf.com*। ৪ মে ২০১৮ তারিখে মূল থেকে আর্কাইভ করা। সংগ্রহের তারিখ ৩ মে ২০১৮।

বহিঃসংযোগ
---------

* চলচ্চিত্র প্রবেশদ্বার

* ইন্টারনেট মুভি ডেটাবেজে *মৃতের মর্ত্যে আগমন*  (ইংরেজি)
একটি হিন্দু মন্দির, উদয়পুরে
**দক্ষিণ ত্রিপুরা জেলা** (ইংরেজি: South Tripura district) হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা।যেটির বাঙালি হিন্দু  জনগন প্রধানত ভারতবর্ষ বিভক্তি ও ১৯৭১ বাংলাদেশের মুক্তিযুদ্ধের বিভিন্ন সময়কালে বৃহত্তর নোয়াখালী জেলা (লক্ষ্মীপুর, ফেনী)থেকে উদ্বাস্তু হয়ে দক্ষিণ ত্রিপুরায় অভিবাসী হয়ে এসেছে। এবং এরাই বর্তমানে দক্ষিন ত্রিপুরায় আদিবাসী ত্রিপুরা জাতিগোষ্ঠীকে ছাপিয়ে প্রধান জাতিগোষ্ঠী হয়ে উঠেছে।এদের অধিকাংশের কথ্য ভাষা বাংলাদেশের বৃহত্তর নোয়াখালী জেলার মানুষের কথ্যভাষার অনুরুপ অর্থাৎ নোয়াখালীয় উপভাষা

ইতিহাস
------

১ সেপ্টেম্বর ১৯৭০ এই জেলা সৃষ্টি হয়, যখন সমগ্র প্রদেশকে তিন জেলায় বিভক্ত করা হয়।

ভূগোল
-----

বিভাগসমূহ
---------

দক্ষিণ ত্রিপুরা জেলায় মোট ৩টি মহকুমা ও ৮টি ব্লক রয়েছে।

* মহকুমাগুলি হচ্ছে-
	+ শান্তিরবাজার
	+ বেলোনিয়া
	+ সাব্রুম

---

* ব্লকগুলি হচ্ছে-
	+ ঋষ্যমুখ
	+ রাজনগর
	+ ভারতচন্দ্রনগর
	+ জোলাইবাড়ি
	+ বগাফা
	+ সাতচাঁদ
	+ রূপাইছড়ি
	+ পোয়াংবাড়ি

উদ্ভিদ ও প্রাণী
---------------

তথ্যসূত্র
---------

1. ↑  "Demography of South Tripura"। Govt. of Tripura। সংগ্রহের তারিখ ৩০ নভেম্বর ২০২১।

বহিঃসংযোগ
---------

* প্রাতিষ্ঠানিক ওয়েবসাইট


উইকিমিডিয়া কমন্সে **দক্ষিণ ত্রিপুরা জেলা** সংক্রান্ত মিডিয়া রয়েছে।

| দক্ষিণ ত্রিপুরা জেলা সংলগ্ন স্থানসমূহ |
| --- |
| 

|  |  |  |
| --- | --- | --- |
|  | পশ্চিম ত্রিপুরা জেলা | Dhalai |
|  | 
**South Tripura**
 |  |
|  | *বাংলাদেশ* |  |

 |
ব্রাহ্মণী নদী এবং সেতু
**যাজপুর জেলা**(ওড়িয়া: ଯାଜପୁର ଜିଲ୍ଲା, প্রতিবর্ণী. **যাজপুর জিল্লা**) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিষ্টাব্দে) পূর্বতন কটক জেলা থেকে নতুন যাজপুর জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর যাজপুর শহরে অবস্থিত এবং যাজপুর মহকুমা নিয়ে গঠিত৷

নামকরণ
------

খ্রিস্টীয় দশম শতকের সোমবংশীয় রাজা 'যযাতি কেশরী' এর নাম অনুযায়ী সদরটির নামকরণ করা হয় যাজপুর এবং জেলাসদরের নামে সমগ্র জেলাটির নাম রাখা হয়৷ পুরাতন তথ্য থেকে পাওয়া যায় জায়গাটি আগে বিরজা বা বিরজাক্ষেত্র নামে পরিচিত ছিলো৷

ইতিহাস
------

ঐতিহাসিক আন্দোলন
----------------

ভূপ্রকৃৃতি
----------

অর্থনীতি
--------

অবস্থান
-------

*জেলাটির উত্তরে ওড়িশা রাজ্যের কেন্দুঝর জেলা*৷ *জেলাটির উত্তর পূর্বে(ঈশান) ওড়িশা রাজ্যের ভদ্রক জেলা*৷ *জেলাটির পূর্বে ওড়িশা রাজ্যের ভদ্রক জেলা ও ওড়িশা রাজ্যের কেন্দ্রাপড়া জেলা*৷ *জেলাটির দক্ষিণ পূর্বে(অগ্নি) ওড়িশা রাজ্যের কেন্দ্রাপড়া জেলা*৷ *জেলাটির দক্ষিণে ওড়িশা রাজ্যের কটক জেলা*৷ *জেলাটির দক্ষিণ পশ্চিমে(নৈঋত) ওড়িশা রাজ্যের কটক জেলা*৷ *জেলাটির পশ্চিমে ওড়িশা রাজ্যের ঢেঙ্কানাল জেলা*৷ *জেলাটির উত্তর পশ্চিমে(বায়ু) ওড়িশা রাজ্যের ঢেঙ্কানাল জেলা*৷

জেলাটির আয়তন ২৮৯৯ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৮৬%৷

ভাষা
----

যাজপুর জেলায় প্রচলিত ভাষাসমূহের পাইচিত্র তালিকা নিম্নরূপ -






২০১১ অনুযায়ী যাজপুর জেলার ভাষাসমূহ

  **ওড়িয়া** (৯০.২৭%)  **উর্দু** (৪.৭৯%)  হো (২.০৯%)  **সাঁওতালি** (০.৭৪%)  মুন্ডারি (০.৭৩%)  **হিন্দী** (০.৫৫%)  অন্যান্য (০.৮৩%)

ধর্ম
----

জনসংখ্যার উপাত্ত
----------------

মোট জনসংখ্যা ১৬২৪৩৪১(২০০১ জনগণনা) ও ১৮২৭১৯২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৭ম৷ ওড়িশা রাজ্যের ৪.৩৫% লোক যাজপুর জেলাতে বাস করেন৷ জেলার জনঘনত্ব ২০০১ সালে ৫৬০ ছিলো এবং ২০১১ সালে তা বৃদ্ধি পেয়ে ৬৩০ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১২.৪৯% , যা ১৯৯১-২০১১ সালের ১৭.১৮% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৩(সমগ্র) এবং শিশু(০-৬ বৎ) লিঙ্গানুপাত ৯২৬৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃৃতি
------------------

শিক্ষা
------

জেলাটির স্বাক্ষরতা হার ৭১.৪৪%(২০০১) তথা ৮০.১৩%(২০১১)৷ পুরুষ স্বাক্ষরতার হার ৮১.৮৯%(২০০১) তথা ৮৬.৮৪%(২০১১)৷ নারী স্বাক্ষরতার হার ৬০.৭৬%(২০০১) তথা ৭৩.২৯% (২০১১)৷ জেলাটিতে শিশুর অনুপাত সমগ্র জনসংখ্যার ১১.৮৭%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2
**২০০২ সালে করাচি বাস বোমা হামলা** ২০০২ সালের পাকিস্তানে পশ্চিমাদের উপর মারাত্মক ধারাবাহিক হামলার একটি ছিল। বিস্ফোরণে ১৪ জন নিহত এবং আরও ৪০ জন আহত হয়েছে। সিন্ধু প্রদেশের করাচিতে এই হামলার ঘটনা ঘটে।

বিস্তারিত
---------

৮ মে, ২০০২-এ, শেরাটন হোটেলের বাইরে করাচিতে একটি বাসের পাশে গাড়ি বোমা চালাচ্ছিল এমন এক ব্যক্তি থামে। সে গাড়িতে বিস্ফোরণ ঘটায়, বাসটি টুকরো টুকরো হয়ে যায়। সে নিজেকে, ১১ ফরাসি এবং দুই পাকিস্তানিকে হত্যা করে। ফরাসিদের মধ্যে পাকিস্তানি নৌবাহিনীর জন্য একটি অগোস্টা ৯০বি-শ্রেণীর সাবমেরিন ডিজাইন করার জন্য পাকিস্তানের সাথে কাজ করা প্রকৌশলী ছিল। আরও প্রায় ৪০ জন আহত হয়েছেন।

বোমা বিস্ফোরণটি পার্ল-কন্টিনেন্টাল হোটেলের কাছে ঘটে যেখানে নিউজিল্যান্ড জাতীয় ক্রিকেট দল ২০০২ সালের সফরের অংশ হিসেবে অবস্থান করছিল। দলের ফিজিওথেরাপিস্ট ডেইল শ্যাকেল উড়ন্ত কাঁচ থেকে তার কপালে একটি ছোটখাটো কাটা পেয়েছেন। প্রথম উপলব্ধ ফ্লাইটে দলটি নিউজিল্যান্ডে ফিরে আসার সাথে সাথে সফরটি পরিত্যক্ত করা হয়েছিল।

বিস্ফোরণের জন্য আল-কায়েদাকে দায়ী করা হয়েছে। ১৮ সেপ্টেম্বর, ২০০২ তারিখেশারিব জুবায়ের নামে একজন ব্যক্তিকে গ্রেপ্তার করা হয়, যাকে এই হামলার পরিকল্পনাকারী বলে মনে করা হয়। ২০০৩ সালে, দুই ব্যক্তি করাচির একটি আদালত বোমা হামলার দায়ে মৃত্যুদণ্ড দেয়।[] সন্দেহভাজন বোমা প্রস্তুতকারী মুফতি মোহাম্মদ সাবির করাচিতে ৮ সেপ্টেম্বর, ২০০৫-এ গ্রেফতার হন। এই মামলায় বেশ কয়েকজন দোষী সাব্যস্ত হয়েছিল, যদিও পাকিস্তানের আদালত ২০০৯ সালের মধ্যে তিনজন আসামীকে খালাস দিয়েছি।ল।

করাচিগেট
--------

সেই সময়ে পাকিস্তানি এবং ফরাসি সরকারের আনুষ্ঠানিক ঘোষণার বিপরীতে, এখন মনে করা হয় যে হামলার জন্য দায়ীদের আল-কায়েদার সাথে সম্পর্ক ছিল না। ২০০৭ সালে, বোমা হামলার তদন্তের নেতৃত্ব দেওয়ার জন্য নিযুক্ত সন্ত্রাসবিরোধী বিচারক জিন-লুই ব্রুগুইয়ের, মার্ক ট্রেভিডিক এবং রেনাউড ভ্যান রুইমবেকে দুই তদন্তকারী ম্যাজিস্ট্রেট দ্বারা প্রতিস্থাপিত হয়েছিল। প্রাক্তন তদন্তে একটি নতুন লাইন খোলেন: যে আক্রমণটি কিকব্যাক বন্ধ করার সাথে যুক্ত ছিল। ফলস্বরূপ এই কেলেঙ্কারিকে "করাচিগেট" বলা হয়েছে।

পাকিস্তানের কর্মকর্তাদের কাছে কিকব্যাক বিক্রির ক্ষেত্রে প্রাক্তন ফরাসি প্রধানমন্ত্রী এদুয়ার বালাদুর এবং প্রাক্তন ফরাসি প্রেসিডেন্ট নিকোলা সার্কোজি কতটা জড়িত ছিল তা নিশ্চিত করতে ফ্রান্সে বর্তমানে একটি তদন্ত চলছে৷ সারকোজি বালাদুরের প্রেসিডেন্ট নির্বাচনী প্রচারণার জন্য পাকিস্তানের কাছ থেকে কিকব্যাক গ্রহণের সাথে জড়িত ছিলেন বলে অভিযোগ রয়েছে। জাক শিরাক ক্ষমতায় আসার পর তিনি পাকিস্তানি কর্মকর্তাদের কিকব্যাক বাতিল করেন, যা পাকিস্তানের অনেক লোককে ক্ষুব্ধ করে।

তথ্যসূত্র
---------

1. ↑  "USATODAY.com - Suspect arrested in attack that killed 11 Frenchmen"। *usatoday30.usatoday.com*। সংগ্রহের তারিখ ১৮ ডিসেম্বর ২০১৭।
2. ↑  Suicide bomber kills 11 French engineers at Karachi hotel (*The Guardian*)
3. ↑  Black Caps' tour abandoned after bomb blast (*ESPNcricinfo*)
4. ↑  Bomb suspect arrested (BBC)
5. ↑  KARACHI: Man acquitted in Frenchmen killing case [*স্থায়ীভাবে অকার্যকর সংযোগ*]
6. ↑  Timeline: The Karachi bombing and kickback allegations France 24.
7. 1 2  Villepin backs 'Karachigate' claims against Sarkozy *The Independent.*
8. 1 2  "Submarines and subtext: Who's who in 'Karachigate'"। *France 24*। সংগ্রহের তারিখ ৬ নভেম্বর ২০১৪।

বহিঃসংযোগ
---------

* করাচির হোটেলে আত্মঘাতী বোমা হামলায় ১১ ফরাসি প্রকৌশলী নিহত ( *দ্য গার্ডিয়ান* )।
* টাইমলাইন: করাচি বোমা হামলা এবং কিকব্যাকের অভিযোগ (ফ্রান্স ২৪)।
মানচিত্রে ব্রিস্টল প্রণালীর অবস্থান
ব্রিস্টল প্রণালীতে সূর্যোদয়, মাইনহেড থেকে ধারণকৃত আলোকচিত্র।
**ব্রিস্টল প্রণালী** (ইংরেজি: Bristol Channel *ব্রিস্‌ট্‌ল্‌ চ্যানল্‌*; ওয়েলশ: *Môr Hafren*) উত্তর-পশ্চিম ইউরোপের গ্রেট ব্রিটেন দ্বীপে অবস্থিত উত্তর আটলান্টিক মহাসাগরের একটি উপসাগর বা বৃহৎ খাঁড়ি। এটি দক্ষিণ ওয়েলস এবং দক্ষিণ-পশ্চিম ইংল্যান্ডের মধ্যবর্তী স্থানে অবস্থিত। প্রণালীটি ১৪০ কিলোমিটার দীর্ঘ এবং ৮ থেকে ৬৯ কিলোমিটার প্রশস্ত। প্রণালীটির তটরেখা অনিয়মিত এবং এর দৈর্ঘ্য প্রায় ৩৬০ কিলোমিটার। প্রণালীটি এর পূর্ব প্রান্তসীমায় সেভার্ন নদীর মোহনাতে শেষ হয়েছে। এই মোহনাতে ব্রিস্টল, কার্ডিফ ও নিউপোর্ট বন্দরশহরগুলি অবস্থিত। ব্রিস্টল প্রণালীতে ইংল্যান্ডের সবচেয়ে বৃহদাকার জোয়ার দেখতে পাওয়া যায়। এখানে ব্রিস্টল বন্দর পর্যন্ত সমুদ্রগামী জাহাজ প্রবেশ করতে পারে।

টিউডর রাজবংশের শাসনামল পর্যন্ত এই উপসাগরটি সেভার্ন সাগর নামে পরিচিত ছিল।

তথ্যসূত্র
---------

1. ↑  ১৬শ শতকের ভূগোলবিদ রজার বার্লো ব্রিস্টল প্রণালীকে সেভার্ন সাগর (‘see called severne’) হিসেবে উল্লেখ করেন। সূত্র: E. G. R. Taylor (ed.), A Brief Summe of Geographie, by Roger Barlow (Abingdon, 2016), p. 32.
**ব্রিস্টল জামে মসজিদ** ব্রিস্টলের টোটারডাউন এলাকার একটি মসজিদ। এটি ব্রিস্টলের প্রথম মসজিদ এবং বর্তমানে ইংল্যান্ডের দক্ষিণ-পশ্চিমের বৃহত্তম মসজিদ। এই ভবনটি পূর্বে একটি অব্যবহৃত গির্জা ছিল যা ১৯৬৪ সালে ক্রয় করে মসজিদে রূপান্তর করা হয়। তখন থেকেই মসজিদটি একটি গম্বুজ ও মিনার দ্বারা সজ্জিত।

ইতিহাস
------

ব্রিস্টল জামে মসজিদটি মূলত সেন্ট ক্যাথরিনস গির্জা নামে পরিচিত একটি অ্যাংলিকান মিশন রুম ছিল যা ১৮৮৯ সালে নির্মিত হয় এবং ১৯৬৪ সালে বন্ধ হয়ে যায়। ১৯৬৮ সালে ব্রিস্টল মুসলিম অ্যাসোসিয়েশন এই অব্যবহৃত চার্চটি রূপান্তর করার জন্য প্যারিশ কাউন্সিলের কাছ থেকে ক্রয় করে। ১৯৮০ সালে কাঠামোটিতে গম্বুজ ও মিনার যুক্ত করা হয়। এটি ব্রিস্টলের প্রথম মসজিদ এবং বর্তমানে দক্ষিণ-পশ্চিম ইংল্যান্ডের বৃহত্তম মসজিদ।

বর্ণনা
------

মসজিদটিতে একটি গম্বুজ ও একটি মিনার রয়েছে। মহিলা ও পুরুষ উভয়েরই এই মসজিদে নামাজ পড়ার অনুমতি রয়েছে। এর একটি প্রধান কক্ষ (ধারণক্ষমতা ৭০০) এবং মহিলাদের জন্য একটি আলাদা প্রার্থনা কক্ষ (ধারণক্ষমতা ১৪০) রয়েছে। এই ভবনে শিশুদের জন্য শ্রেণিকক্ষ এবং ধর্মীয় উদ্‌যাপন ও অন্যান্য সভার জন্য একটি ইভেন্ট কক্ষ রয়েছে। প্রধান কক্ষটিতে একটি কাঠের সিরীয় মিম্বর রয়েছে। মসজিদটি ইসলামের সমস্ত সম্প্রদায় ও ব্রিস্টলের অমুসলিম সম্প্রদায়ের জন্য উন্মুক্ত। ব্রিস্টল জামে মসজিদটি নিবন্ধিত এবং ২০০৯ সালে প্রতিষ্ঠিত, শহরের মসজিদগুলোর বহু-সম্প্রদায়ভুক্ত সংগঠন ব্রিস্টল মসজিদ কাউন্সিলের (সিবিএম) সদস্য।

আরও দেখুন
---------

* ইংল্যান্ডের মসজিদের তালিকা
* লিডস গ্র্যান্ড মসজিদ
* বার্মিংহাম কেন্দ্রীয় মসজিদ
* ইস্টন জামে মসজিদ

তথ্যসূত্র
---------

1. 1 2 3 4  "Jamia Mosque Bristol | VCH Explore"। *www.victoriacountyhistory.ac.uk*। সংগ্রহের তারিখ ২০২১-০২-১৩।
2. 1 2 3 4  "The Bristol Jamia Mosque"। *Bristol Museums* (ইংরেজি ভাষায়)। সংগ্রহের তারিখ ২০২১-০২-১৩।
3. ↑  "UK Mosque/Masjid Directory - via Google Maps, your mobile or your navigator (POI)"। *mosques.muslimsinbritain.org*। সংগ্রহের তারিখ ২০২১-০২-১৩।
4. ↑  "Bristol Jamia Mosque"। All Mosques Together। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৫।

বহিঃসংযোগ
---------

* ফেসবুকে ব্রিস্টল জামে মসজিদ (ইংরেজি)
* cbmosques.org.uk-এ ব্রিস্টল জামে মসজিদ  ওয়েব্যাক মেশিনে আর্কাইভকৃত ২৪ ফেব্রুয়ারি ২০২১ তারিখে (ইংরেজি)
**ব্রুনাই দারুসসালাম সামুদ্রিক জাদুঘর** (মালয়: *Muzium Maritim Brunei Darussalam*) হচ্ছে ব্রুনাইয়ের কটা বাটুতে অবস্থিত একটি জাদুঘর।

পটভূমি
------

এই জাদুঘরটির অবস্থান কটা বাটুর ঐতিহাসিক এলাকাতে। মালয় প্রযুক্তি জাদুঘর থেকে এই স্থাপনাটিতে কয়েক মিনিটে হেঁটে যাওয়া যায়।

জাদুঘরটির নির্মাণকাজ ২০০৬-এর ডিসেম্বরে শুরু হয়ে ২০০৮ সালের কিছু দিনের মধ্যে শেষ হয়। যাইহোক, স্থবিরতার কবলে পড়ে এটিকে সাত বছর পর সর্বসাধারণের জন্য খুলে দেয়া হয়। জাদুঘরটি সরকারিভাবে আল মুহতাদি বিল্লাহয়ের দ্বারা ২৩ মার্চ, ২০১৫ সালে উদ্বোধন করা হয়। এর নির্মাণে প্রায় পাঁচ কোটি ব্রুনাই ডলার ব্যয় করা হয়।

প্রদর্শনী
---------

জাদুঘরটিতে তিনটি গ্যালারী রয়েছে। দুটি গ্যালারী স্থায়ীভাবে প্রদর্শনের জন্য থাকলে তৃতীয়তটি ক্ষণস্থায়ীভাবে প্রদর্শনে ব্যবহার করা হয়।

আরো দেখুন
---------

* ব্রুনাইয়ের জাদুঘরের তালিকা

তথ্যসূত্র
---------

1. ↑  "Archived copy"। ২০১৬-০৯-১৩ তারিখে মূল থেকে আর্কাইভ করা। সংগ্রহের তারিখ ২০১৬-০৯-০৩।
2. 1 2  "Maritime museum launched"। *The Brunei Times*। মার্চ ২৪, ২০১৫। ২০১৬-০৯-১১ তারিখে মূল থেকে আর্কাইভ করা। সংগ্রহের তারিখ ২০১৬-০৯-০৩।
3. ↑  "JUST IN: Maritime Museum officially opens"। *The Brunei Times*। মার্চ ২৩, ২০১৫। ২০১৬-০৯-১৩ তারিখে মূল থেকে আর্কাইভ করা। সংগ্রহের তারিখ ২০১৬-০৯-০৩।
**লি বিয়ং চল** ইউরিংয়ের এক ধনাঢ্য পরিবারে জন্মগ্রহণ করেছিলেন। তিনি দক্ষিণ কোরিয়ার সবচেয়ে সফল ব্যবসায়ী। তাঁর প্রতিষ্ঠিত স্যামসাং বর্তমানে দক্ষিণ কোরিয়ার সবচেয়ে বড় কোম্পানী।

কর্মজীবন
--------

তিনি টোকিওর ওয়াসেডা বিশ্ববিদ্যালয়ে পড়তে গিয়ছিলেন। কিন্তু তিনি পড়াশোনা শেষ করতে পারেননি। বাবার অকালপ্রয়াণে দ্রুত নেমে পড়তে হয় পরিবারিক ব্যবসায়। তাঁর ব্যবসায়িক জীবন শুরু হয় চালকল দিয়ে। ১৯৩৮ সালে ১ মার্চ লি ব্যবসার ধরন পাল্টান। দক্ষিণ কোরিয়ার দায়েগু শহরে প্রতিষ্ঠা করেন নতুন ব্যবসা প্রতিষ্ঠান **স্যামসাং ট্রেডিং কোম্পানি**। তখনকার লোগো থেকে জানা যায় **স্যামস্যাং** এর অর্থ তিন তারকা।

সেই সময় স্যামসাং এ কাজ করতেন ৪০ জন কর্মী। মুলত শহরের ভেতর মুদিখানার পণ্য পরিবহন করত স্যামস্যাং। সঙ্গে নিজেরা নুডুলস উৎপাদন করত। একপর্যায়ে লি দেশের বাইরে ব্যবসা প্রতিষ্ঠা করলেন। ১৯৪৭ সালে লি প্রতিষ্ঠানের কার্যালয় স্থানান্তর করার সিদ্ধান্ত নিলেন। স্যামসাং এর ঠিকানা হল সিউলে। বিশ্বযুদ্ধ আর কোরীয় যুদ্ধের যুদ্ধের কারণে লি সিউল ছাড়তে বাধ্য হন।
পুসানে গিয়ে শুরু করেন চিনি শোধানগারের ব্যবসা। তাঁর এই প্রতিষ্ঠানের নাম **চেল জেদাং**। যুদ্ধ শেষে চিনি শোধনাগারের ব্যবসা লব্ধ টাকা দিয়ে ১৯৫৪ সালে তিনি প্রতিষ্ঠা করেন কাপড়ের কল **চেল মোজিক**। এটি দক্ষিণ কোরিয়ার ইতিহাসে সবচেয়ে বড় পশমি কাপড়ের কল।

হো আম পুরস্কার
--------------

১৯৯১ সাল হতে প্রচলিত **হো আম পুরস্কার** এর নামকরণ লি এর ছদ্মনাম থেকেই করা হয়েছে।

তথ্যসূত্র
---------

1. ↑
2. ↑
3. ↑  "সংরক্ষণাগারভুক্ত অনুলিপি"। ২৭ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৫।

বহিঃসংযোগ
---------

* "হো আম পুরস্কার" এর ওয়েবসাইটে জীবনী
* স্যামসাং গ্রুপের ওয়েবসাইট
**গণতান্ত্রিক প্রজাতন্ত্র লাওসের জাতীয় প্রতীক**-এ*ফা থাং লুয়াং* নামক প্যাগোডা বিদ্যমান, যা লাওসের জাতীয় প্যাগোডা হিসেবে পরিচিত। এছাড়া একটি বাঁধকে চিত্রিত করা নাম নগুম নামক জলাশয়ে বিদ্যুৎ উৎপাদনের প্রতীক হিসাবে। এছাড়া একটি অ্যাসফল্ট নির্মিত রাস্তাও রয়েছে। এর পাশাপাশি রয়েছে একটি নকশাদার জল সেচ দেওয়া শস্য ক্ষেত্রও যুক্ত রয়েছে।

নিচের অংশে একটি গিয়ার চাকা অংশ আঁকা রয়েছে। এর দুই দিকে মোড়া লাল ফিতার বামদিকে "শান্তি, স্বাধীনতা, গণতন্ত্র" ( লাও লিপি: ສັນ ຕິ ພາບ ເອ ກະ ລາດ ປະ ຊາ ທິ ປະ ປະ ໄຕ) এবং ডানদিকে "ঐক্য ও সমৃদ্ধি" (লাও লিপি: ເອ ກະ ພາບ ວັດ ຖະ ນາ ຖາ ວອນ) রয়েছে ວອນ)

ইতিহাস
------

সোভিয়েত ইউনিয়নের পতনের পর ১৯৯১ সালের আগস্টে লাওসের জাতীয় প্রতীকে পরিবর্তন আনা হয়। সমাজবাদের প্রতীক লাল তারকা ও হাতুড়ি-কাস্তের স্থলে জাতীয় মন্দির ফা থাং লুয়া স্থাপন করা হয়। লাওসের সংবিধানে নিম্নোক্তভাবে জাতীয় প্রতীকের বর্ণনা দেওয়া আছে:

> গণতান্ত্রিক প্রজাতন্ত্র লাওসের জাতীয় প্রতীক গোলাকৃতির যার নিচে একটি গিয়ার চাকার অর্ধাংশ এবং লাল ফিতায় "লাও জাতির গণতান্ত্রিক প্রজাতন্ত্র" লেখা থাকবে। দুই প্রান্তে থাকা অর্ধচন্দ্রাকারে সজ্জিত পরিপক্ব ধানের শিষ লাল ফিতায় "শান্তি, স্বাধীনতা, গণতন্ত্র, ঐক্য, সমৃদ্ধি" লেখা থাকবে। ধানের শিষের মাঝখানে "ফা থা লুয়াং" প্যাগোডার চিত্র থাকবে। প্রতীকের বৃত্তের মাঝখানে একটি রাস্তা, একটি ধানের ক্ষেত্র ও জলবিদ্যুৎ কেন্দ্রের বাঁধ থাকবে।
> 
> — লাও জাতির গণতান্ত্রিক প্রজাতন্ত্রের সংবিধান, § ৯০
>

চিত্রশালা
---------

* রাজতন্ত্রের সময়কার প্রতীক, ১৯৪৯–১৯৭৫রাজতন্ত্রের সময়কার প্রতীক, ১৯৪৯–১৯৭৫
* ১৯৭৫-১৯৯১১৯৭৫-১৯৯১
* লাওস কৃষি ও বনজ মন্ত্রকের প্রতীকলাওস কৃষি ও বনজ মন্ত্রকের প্রতীক

তথ্যসূত্র
---------

1. ↑  Constitution of the Lao People's Democratic Republic, § 90 Official website of the Laotian embassy in Thailand.